Aleksandro I Žemė

Aleksandro I Žemė – didžiausia sala Antarktyje. Yra Belingshauzeno jūroje, šalia vakarinio Antarktidos pusiasalio kranto, nuo jo atskirta Margaritos įlanka ir Jurgio VI sąsiauriu. Su žemynu jungia ledo šelfas. Plotas 43 250 km². Salos ilgis 435 km, plotis iki 200 km. Aleksandro I Žemėje iškilęs Daglaso kalnagūbris, kuriame yra aukščiausia salos vieta – Stefensono kalnas (2987 m). Aleksandro I Žemė. Visuotinė lietuvių enciklopedija. Nuoroda tikrinta 2021-11-11.

Salą 1821 m. sausio 28 d. atrado Fadėjaus Belingshauzeno ekspedicija ir pavadino Rusijos caro Aleksandro I garbei.John Stewart. Antarctica: An Encyclopedia. McFarland, 1990, p. 1067.  Ilgai buvo manoma, kad Aleksandro Žemė yra Antarktidos dalis, tačiau 1940 m. įrodyta, kad tai – sala.Alexander Island. Britannica Online Encyclopedia. Nuoroda tikrinta 2021-11-11.

 Išnašos 

Kategorija:Antarktidos salos